**Ordinær generalforsamling 29. august 2022**

**Forslag til vedtægtsændringer.**

Bestyrelsen foreslår at kommunikationen med medlemmerne fremover foregår via foreningens hjemmeside <http://www.floengvaenget-bavneaasen.dk/> og e-mail.

Dette vil medføre ændring af nedenstående paragraffer i vedtægterne.

**§ 8.**

Afsnit 1 og 2 ændres fra:

Ordinær generalforsamling afholdes hvert år i Høje Tåstrup kommune snarest muligt efter regnskabsårets udløb og inden udgangen af september måned.

Den indkaldes af bestyrelsen med en måneds varsel ved skriftlig / e-mail meddelelse til hvert enkelt medlem under den i medlemsprotokollen anførte adresse / e-mailadresse.

Det påhviler hvert enkelt medlem i egen interesse at holde foreningen underrettet om enhver adresseforandring.

Til:

Ordinær generalforsamling afholdes hvert år i Høje Tåstrup kommune snarest muligt efter regnskabsårets udløb og inden udgangen af september måned.

Den indkaldes af bestyrelsen med en måneds varsel ved opslag på foreningens hjemmeside <http://www.floengvaenget-bavneaasen.dk/>. Herudover sendes e-mail til hvert enkelt medlem under den i medlemsprotokollen anførte e-mailadresse.

Det påhviler hvert enkelt medlem i egen interesse at holde foreningen opdateret om den e-mailadresse hvortil informationer ønskes tilsendt.

**§ 10.**

Sidste afsnit ændres fra:

Referatet optrykkes og omdeles eller sendes via e-mail til grundejerforeningens medlemmer senest to måneder efter generalforsamlingens afholdelse.

Til:

Referatet skal være tilgængeligt på foreningens hjemmeside og udsendes til de i medlemsprotokollen listede e-mail til medlemmerne senest to måneder efter generalforsamlingens afholdelse.